[upišite ovdje]

PRILOG TROŠKOVNIKU ZA STRUČNI NADZOR NAD UREĐENJEM I OPREMANJEM ODJELA ZA OSOBE OBOLJELE OD ALZHEIMEROVE DEMENCIJE U DSO KSAVER 
DOM ZA STARIJE OSOBE KSAVER
NEMETOVA 2, Zagreb
Opis predmeta nabave
Predmet nabave obuhvaća uslugu stručnog nadzora nad uređenjem i opremanjem odjela za osobe oboljele od Alzheimerove demencije u Domu za starije osobe Ksaver.

Usluge nadzora koje su predmet ovog postupka javne nabave pružaju se tijekom izvođenja radova i opremanja sukladno važećim zakonima i propisima koji se odnose na predmet ovog postupka javne nabave, pravilnicima i hrvatskim normama, pravilima struke i projektnoj dokumentaciji.
Poslove stručnog nadzora u svojstvu odgovorne osobe (nadzornog inženjera), u okviru zadaća svoje struke može obavljati ovlašteni inženjer sukladno posebnom zakonu.

Nadzorni inženjer ne može biti zaposlenik gospodarskog subjekta koji izvode radove nad kojima treba provoditi nadzor.

USLUGA STRUČNOG NADZORA OBUHVAĆA:

· Sudjelovanje u pripremnim aktivnostima zajedno s investitorom, projektantom, izvođačem/opremateljem, posebno u izradi prijedloga organizacije gradilišta i usklađenja terminskog plana.

· U provedbi stručnog nadzora građenja i opremanja nadzorni inženjer upoznaje pisanom obaviješću investitora sa svim nedostacima odnosno nepravilnostima koje uoči tijekom građenja i opremanja.
· Uvođenje izvođača/oprematelja u posao.

· Sudjelovanje u radu koordinacija i sastanaka svih sudionika u građenju i opremanju te sastavljanje promemorije o zaključcima koordinacija i sastanaka, kao i pravovremeno pisano izvješćivanje naručitelja o dinamici i kvaliteti radova i opremanja. Redovite koordinacije će se održavati najmanje jednom tjedno, a prema potrebi, odnosno zahtjevu Naručitelja i češće.

· Izradu i dostavu pisanog mjesečnog izvješća o stanju i dinamici izvođenja radova te opremanja u odnosu na usvojeni terminski i financijski plan, o broju angažiranih radnika i mehanizaciji na gradilištu, kvaliteti i stanju izvršenih radova i opremanja, te drugim relevantnim podacima. Uključivo s fotodokumentacijom.

· Pravovremeno pisano izvješćivanje Naručitelja o dinamici i kvaliteti radova i opremanja, vođenje zapisnika s koordinacija.

· Svakodnevno nadziranje gradnje i opremanja s ciljem obavljanja radova u skladu s projektnom i ostalom dokumentacijom, tehničkim propisima, općim uvjetima građenja te pravilima struke. Prisutnost na gradilištu tijekom radnog vremena gradilišta, po potrebi uključivo i vikendom.

· Svakodnevnu kontrolu unošenja podataka u građevinski dnevnik, ovjeru građevinskog dnevnika i građevinske knjige.

· Praćenje i kontrolu trošenja sredstava po namjeni, dinamici i visini (kontrola: izmjera, građevne knjige, situacija, proračuna razlike u cijeni, obračuna eventualnih nepredviđenih radova, realizacije planirane dinamike financiranja, utroška sredstava u odnosu na postavke iz investicijskog programa, režijskih sati radnika i mehanizacije; poduzimanje odgovarajućih mjera ako se ocijeni da će doći do prekoračenja investicijskog iznosa).

· Svakodnevno s izvođačem radova i opremateljem raspravljanje o problemima vezanim za gradilište i o svim značajnim problemima te pravovremeno izvješćivanje predstavnika investitora. 

· Održavanje ugovorenih rokova (utvrđivanje početka rokova, praćenje odvijanja radova i opremanja prema terminskom planu, te interveniranje u slučaju odstupanja od plana, kontrola da li gradilište raspolaže s radnicima odgovarajuće kvalifikacijske strukture i odgovarajućom mehanizacijom prema operativnom planu, pregled eventualnog rebalansa plana, kontrola međurokova i sl.).

· Nadzor kvalitete radova (vizualni pregled, kontrola i pregled dokumentacije kojom izvođač dokazuje kvalitetu radova, poduzimanje mjera za otklanjanje nedostataka i dr.).

· Kontrolu kvalitete ugrađenih materijala, proizvoda i opreme u skladu sa zahtjevima iz projekta, nadzor kvalitete dokazane propisanim ispitivanjima i dokumentima, o čemu se vodi odgovarajuća evidencija i izvješća za Naručitelja.  

· Sudjelovanje u rješavanju eventualnih izmjena u projektu.
· Pregled i ovjeru izvršenih radova i opremanja putem dostavljene privremene situacije.

· Pregled i ovjeru obračunske i okončane situacije, izradu prijedloga okončanog obračuna i sudjelovanje u radu Komisije za okončani obračun, razne izvještaje i analize, sređivanje dokumentacije odnosno u potpunosti kompletiranje priloga zahtjevu za izdavanje uporabne dozvole, aktivno sudjelovanje u postupku tehničkog pregleda i postupku izdavanja uporabne dozvole sukladno odredbama relevantnih članaka Zakona o gradnji (NN 155/25), koordiniranje rada pojedinih sudionika u izgradnji (tvrtke s javnim ovlastima, komunalna i slična poduzeća), sudjelovanje u postupku tehničkog pregleda, primopredaje i okončanog obračuna, mjesečna izvješća u vezi s napredovanjem radova i opremanja i financijske problematike, završno izvješće o izvedenim radovima i opremanju.
DOKAZI TEHNIČKE I STRUČNE SPOSOBNOSTI:

Traže se minimalne razine sposobnosti kako slijedi:
1. Dokaz o upisu gospodarskog subjekta u sudski, obrtni, strukovni ili drugi 
odgovarajući registar u državi njegova poslovnog nastana. Isto ne starije od 3 mjeseca od 
dana slanja ponude. U slučaju zajednice ponuditelja svi članovi zajednice ponuditelja 
obvezni su pojedinačno dokazati postojanje navedene sposobnosti.
2. Popis izvršenih usluga stručnog nadzora, kojim gospodarski subjekt mora dokazati da je 
u godini u kojoj je zatražena ponuda i tijekom 3 (tri) godine koje prethode toj godini izvršio usluge stručnog nadzora nad izvođenjem radova na rekonstrukciji, adaptaciji ili uređenju građevina, koji su uključivali građevinske, strojarske i elektrotehničke radove te opremanje prostora ili druge radove slične vrste, opsega i složenosti. Zbroj vrijednosti (bez PDV-a) za najviše 3 (tri) pružene usluge stručnog nadzora mora biti minimalno u visini procijenjene vrijednosti usluge.
3. Izjava ponuditelja o prijedlogu imenovanja glavnog nadzornog inženjera. 


Izjava se dostavlja na priloženom predlošku (obrascu u prilogu) Naručitelja. 


Ponuditelj može za glavnog nadzornog inženjera predložiti:


- ovlaštenog inženjera građevinske ili arhitektonske struke, te je u tu svrhu potrebno dostaviti potvrdu ili rješenje o članstvu u 
nadležnoj komori ili drugi odgovarajući dokument kojim se dokazuje 
da strane osobe u Republici Hrvatskoj imaju pravo obavljati poslove ovlaštenog inženjera, sukladno glavi VIII Zakona o poslovima i djelatnostima prostornog uređenja i 
gradnje, (NN 78/15, 118/18 i 110/19).

4. Dokaz o raspolaganju s minimalno 1 (jednim) ovlaštenim inženjerom strojarstva. U 
tu svrhu potrebno je dostaviti potvrdu ili rješenje o članstvu u Hrvatskoj komori inženjera 
strojarstva za jednog (1) ovlaštenog inženjera strojarstva ili drugi odgovarajući 
dokument kojim se dokazuje da strane osobe u Republici Hrvatskoj imaju pravo obavljati 
poslove ovlaštenog inženjera strojarstva, sukladno glavi VIII Zakona o poslovima i 
djelatnostima prostornog uređenja i gradnje, (NN 78/15, 118/18 i 110/19).
5. Dokaz o raspolaganju s minimalno 1 (jednim) ovlaštenim inženjerom elektrotehnike. U 
tu svrhu potrebno je dostaviti potvrdu ili rješenje o članstvu u Hrvatskoj komori inženjera 
elektrotehnike za jednog (1) ovlaštenog inženjera elektrotehnike ili drugi odgovarajući 
dokument kojim se dokazuje da strane osobe u Republici Hrvatskoj imaju pravo obavljati 
poslove ovlaštenog inženjera elektrotehnike, sukladno glavi VIII Zakona o poslovima i 
djelatnostima prostornog uređenja i gradnje, (NN 78/15, 118/18 i 110/19).
Ponuditelj može u izvršenju usluge angažirati i veći broj stručnjaka uz ograničenje da svakako mora angažirati minimum stručnjaka tražen ovim Prilogom. 
Sve dokaze sposobnosti koji se prilažu uz ponudu ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.
Obrazloženje: 

Ispunjavanje propisanih minimalnih razina tehničke i stručne sposobnosti traži se kako bi gospodarski subjekt dokazao da ima dovoljnu razinu iskustva na izvođenju radova istih ili sličnih predmetu nabave, na taj način Naručitelj osigurava kvalitetu, te u konačnosti uspješnu realizaciju cijelog predmetnog projekta.
Ukoliko ponuditelj namjerava dio predmeta nabave dati u izvršavanje jednom ili više Podugovaratelja, tada u ponudi mora navesti podatke o dijelu predmeta nabave koji namjerava dati u izvršavanje Podugovaratelju te podatke o svim predloženim Podugovarateljima (ime, tvrtka, skraćena tvrtka, sjedište i OIB).

Ponuditelj je dužan priložiti izjavu Podugovaratelja da prihvaća staviti vlastite resurse na raspolaganje ponuditelju u svrhu izvršavanja predmeta nabave. Iz izjave treba bit razvidan predmet nabave (naziv predmeta nabave) na koji se izjava odnosi.

Nakon otvaranja ponuda naručitelj može od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su bili traženi, a koje izdaju nadležna tijela
Usluga stručnog nadzora obuhvaća i ostale poslove stručnog nadzora sukladno Zakonu o gradnji (NN 155/25) i Pravilniku o načinu provedbe stručnog nadzora građenja, uvjetima i načinu vođenja građevinskog dnevnika, te o sadržaju završnog izvješća nadzornog inženjera (NN 131/21, NN 68/2022), kao i ostalim relevantnim propisima.

Obveza izvršitelja usluge nadzora traje tijekom izvođenja radova, opremanja, izvršene primopredaje radova i opreme i tehničke dokumentacije građenja i opremanja. 

Stručni nadzor je u obvezi biti na raspolaganju naručitelju tijekom vremenskog perioda otklanjanja nedostataka u okviru jamstvenog roka Ugovora s izvođačem radova.

Predmet nabave nije podijeljen na grupe. 

Rok početka i završetka izvršenja ugovora 

Rok početka: od dana uvođenja u posao, koji će biti definiran zapisnikom o uvođenju u posao.
Usluga kompletnog nadzora izvršavat će se prema rokovima i dinamici izvođenja radova, uključujući eventualno produženje rokova izvođenja radova, od dana uvođenja u posao izvođača radova, do ovjere okončane situacije izvoditelja. 

Rok završetka: 180 dana od dana uvođenja u posao 
Predviđeni rok izvođenja radova: 180 dana 
Odabrani ponuditelj dužan je osigurati stručni nadzor nad izvođenjem radova u skladu s važećim propisima, uz periodičnu prisutnost nadzornog inženjera na gradilištu, te obveznu prisutnost u ključnim fazama izvođenja radova, a osobito prilikom početka radova, ugradnje i povezivanja opreme, funkcionalnih ispitivanja, te puštanja sustava u rad.
Stručni nadzor je u obvezi biti na raspolaganju naručitelju tijekom vremenskog perioda otklanjanja nedostataka u okviru jamstvenog roka Ugovora.
procijenjena vrijednost investicije koja je predmet stručnog nadzora (radovi): 
570.000,00 €
procijenjena vrijednost investicije koja je predmet stručnog nadzora (opremanje): 

155.000,00 €
Procjena vrijednosti usluge (bez pdv-a):  
20.000,00 €
KRITERIJI ZA ODABIR GOSPODARSKOG SUBJEKTA 
ažurni popratni dokumenti:
Gospodarski subjekt kao dokaz sposobnosti dostavlja:

izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.
Kriterij za odabir 
Kriterij odabira ponude je ekonomski najpovoljnija ponuda (ENP). 
Vrste, sredstvo i uvjeti jamstva
Jamstvo za ozbiljnost ponude:  DA
Jamstvo za uredno ispunjenje ugovora: DA
Rok, način i uvjeti plaćanja

Naručitelj prihvaća e-račun. Ponuditelj je obvezan prema naručitelju poslati isključivo eRačun.

Obračun i naplata izvršenih usluga obavit će se nakon potpisom prihvaćenih računa od strane naručitelja, a sve temeljem jediničnih cijena iz ponudbenog troškovnika i stvarno izvršenih usluga.

Naručitelj se obvezuje ovjereni neprijeporni dio računa platiti ponuditelju/članu zajednice gospodarskih subjekata u roku 30 (trideset) dana od dana primitka računa. 

PONUDITELJ:

M.P.

______________________________

(Ime i prezime, potpis ovlaštene osobe)

